Stil Oomblikke Met God Vir Jong Vroue (Hardeband)
Amanda Cowles en haar man, Tim, is professionele kunste­naars wat deur die hele jaar optree by kerke, skole en kampe oor Amerika heen. Deur buiksprekerskuns, poppe­spel, treffende lesse, illusies en musiek moedig hulle ver­tonings kinders en gesinne aan om op te kyk na God en uit te reik na ander.
Amylee Weeks is van Iowa, VSA, afkomstig en lief vir die Here, haar gesin en om kuns te skep. Nadat sy 'n graad in besigheid gekry het, het sy op die roepstem van haar hart reageer en ingeskryf by The Art Institute of Pittsburgh. Sy skryf haar dissipline om steeds skeppend te wees terwyl sy twee kinders grootmaak en voltyds werk aan haar universi­teitsjare toe. Amylee kombineer haar geloof en kuns, en dit was eers toe sy hierdie kombinasie ontdek het dat haar kunswerke net uit haar hart begin vloei het.
Word vir 'n oomblik stil en gee erkenning aan die groot Ek Is. Haal diep asem. Erken Hom as Skepper, as die Een wat hierdie oomblik in sy hand vashou. Hy is die Een wat jou onderhou, die Een wat vrede bring. God.
Jy was nooit bedoel om selfs één oomblik buite God se teenwoordigheid te wees nie. Jou hart word rusteloos, angstig en ongemaklik wanneer jy van Hom vergeet. Maar as jy gaan stilstaan, as jy na die
klank van sy hart luister, smelt jou eie hart. In die stilte word jy met ontsag vervul wanneer jy vind dat Hy net so sagmoedig as magtig is, net so vergewensgesind as regverdig.